李如檜

李如檜（），字泰岩，山东济南府陽信縣人。

生平 
萬曆十九年（1591年）辛卯科舉人，二十三年（1595年）乙未科進士，初授東光縣知縣，再令宝坻县。居河下流，筑堤预防，水害永除。岁旱步祷，夜宿神次，梦搴旗者骑而报雨，既而四郊霑足，秋乃大熟。邑有魚苇二税，中使王姓者移驻催督，不胜咆哮，如檜力折其锋，斂手去。妖党數十人流入境内，设法擒获。会调河间县令，士民叩阙者數千人，復留于宝坻。數載，晋兵部主事，民爲立祠。轉兵部職方司主事，驻山海关，榷关中使高淮贪暴横恣，曝其罪于上，後竟伏法。晉武选司郎中，遷陕西按察副使，移驻鳳翔。四十八年（1620年）正月陟湖廣參政，总宪臬，多所平反。天啓二年（1622年）四月升山西按察使，备兵阳和，而远人入貢。晋陕西布政使，釐正钱法，公私稱便。六年八月遷太僕寺卿，暴病卒，上念其劳，赠正议大夫、工部右侍郎，賜祭葬，蔭一子。

家族 
子李保泰，博学能文，部试天下第一，世之所谓翩翩佳公子也。

參考文獻

阳信人
明朝東光縣知縣
明朝宝坻县知县
明朝兵部主事
明朝兵部郎中
明朝陕西按察司副使
明朝湖廣布政使司參政
明朝山西按察使
明朝陕西布政使
明朝太僕寺卿